Bajdarporten

Bajdarporten eller Bajdarskijpasset (ukrainsk: Байдарські ворота) er en fjellovergang i Krimfjellene som ligger mellom Bajdardalen og kysten av Svartehavet i en høyde av 503 meter over havet. Den ligger mellom Tsjelebi (657 moh.) og Skhu-Bair (705 moh.). Den gamle hovedveien mellom Jalta og Sevastopol, som ble bygd i 1830- og 1840-årene, passerer her men blir sjelden brukt i dag. Da hovedveien sto ferdig i 1848 ble den såkalte Propyleene, bygd av lokal kalkstein, reist til minne om hendelsen. Fra den nyklassiske porten er det flott utsikt, blant annet over Foroskirken på toppen av en 400 meter høy klippe ved kysten. Se også Laspipasset Eksterne lenker (en) Baydar Gate – kategori av bilder, video eller lyd på Commons